CELEX: 31983R1556
Language: el
Date: 1983-06-15 00:00:00
Title: Κανονισμός (ΕΟΚ) αριθ. 1556/83 της Επιτροπής της 15ης Ιουνίου 1983 περί τροποποιήσεως του κανονισμού (ΕΟΚ) αριθ. 1204/72 περί λεπτομερειών εφαρμογής του καθεστώτος της ενισχύσεως για τους ελαιούχους σπόρους

Avis juridique important

|

31983R1556

Κανονισμός (ΕΟΚ) αριθ. 1556/83 της Επιτροπής της 15ης Ιουνίου 1983 περί τροποποιήσεως του κανονισμού (ΕΟΚ) αριθ. 1204/72 περί λεπτομερειών εφαρμογής του καθεστώτος της ενισχύσεως για τους ελαιούχους σπόρους  

Επίσημη Εφημερίδα αριθ. L 158 της 16/06/1983 σ. 0023 - 0023

***** ΚΑΝΟΝΙΣΜΟΣ (ΕΟΚ) αριθ. 1556/83 ΤΗΣ ΕΠΙΤΡΟΠΗΣ  της 15ης Ιουνίου 1983  περί τροποποιήσεως του κανονισμού (ΕΟΚ) αριθ. 1204/72 περί λεπτομερειών εφαρμογής του καθεστώτος της ενισχύσεως για τους ελαιούχους σπόρους  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1413/82 (2),  Εκτιμώντας:  ότι το άρθρο 10 παράγραφος 2 του κανονισμού (ΕΟΚ) αριθ. 1204/72 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2064/82 (4), προβλέπει ότι, εκτός από την περίπτωση ανωτέρας βίας, το μέρος Ι.D. του πιστοποιητικού καθιστά υποχρεωτική τη μεταποίηση της πιστοποιούμενης ποσότητας εντός προθεσμίας 150 ημερών από την ημερομηνία εκδόσεώς του· ότι προς το σκοπό μιας καλής διοικήσεως πρέπει να καθοριστούν ορισμένες προϋποθέσεις υπό τις οποίες η υποχρέωση αυτή θα μπορούσε να θεωρηθεί ότι έχει εκπληρωθεί κατ' αναλογία των ποσοτήτων που μεταποιούνται·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 10 του κανονισμού (ΕΟΚ) αριθ. 1204/72, η παράγραφος 1 αντικαθίσταται από το ακόλουθο κείμενο:  «1. Εκτός από την περίπτωση ανωτέρας βίας, το τμήμα Ι.D. του πιστοποιητικού καθιστά υποχρεωτική τη μεταποίηση της πιστοποιούμενης ποσότητας εντός προθεσμίας 150 ημερών από την ημερομηνία εκδόσεώς του.  Η υποχρέωση θεωρείται ότι έχει εκπληρωθεί όταν η μεταποιημένη ποσότητα, η οποία προσδιορίζεται με τη μέθοδο που ορίζεται στο παράρτημα, δεν είναι κατώτερη κατά περισσότερο του 2 % από την πιστοποιούμενη ποσότητα. Η μεταποιημένη ποσότητα μπορεί, επίσης, να προσδιοριστεί βάσει των ποσοτήτων ελαιόλαδου και πλακούντων που λαμβάνονται.  Αν η μεταποιημένη ποσότητα συμπεριλαμβάνεται μεταξύ του 90 % και λιγότερο του 98 % της ποσότητας που τίθεται υπό έλεγχο, η υποχρέωση θεωρείται ότι έχει εκπληρωθεί κατ' αναλογία των ποσοτήτων που μεταποιούνται.  Αν η μεταποιημένη ποσότητα είναι κατώτερη από το 90 % της ποσότητας που τίθεται υπό έλεγχο, και εκτός από την περίπτωση ανωτέρας βίας, η υποχρέωση θεωρείται ότι δεν έχει εκπληρωθεί.  Αν, στη συνέχεια μιας περιπτώσεως ανωτέρας βίας, η ποσότητα που τίθεται υπό έλεγχο έχει υποστεί μερικά μόνο μεταποίηση κατά τη διάρκεια της περιόδου αυτής, η υποχρέωση θεωρείται ότι έχει εκπληρωθεί κατ' αναλογία των ποσοτήτων που μεταποιούνται.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 15 Ιουνίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. 172 της 30. 9. 1966, σ. 3025/66.  (2) ΕΕ αριθ. L 162 της 12. 6. 1982, σ. 6.  (3) ΕΕ αριθ. L 133 της 10. 6. 1972, σ. 1.  (4) ΕΕ αριθ. L 220 της 29. 7. 1982, σ. 18.